Gandia convoca 30 beques adreçades a aprendre anglés per a alumnes nascuts entre el 2009 i 2013
30 abril 2021

## Gandia convoca 30 beques adreçades a aprendre anglés per a alumnes nascuts entre el 2009 i 201330 abril 2021Última actualització: 30 abril 2021

![](../gestion/img/37085c539015886e4dfe34f3615d956de6b6c9d5a521deb05ba69133f7a6dddd.jpg)  
  

L'Ajuntament de Gandia, en col·laboració amb el British School de Gandia, convoca 30 beques adreçades a l'alumnat que resideix a la nostra ciutat que desitje assistir al curs Summer School 2021, perquè puga millorar els seus coneixements d'angles.

La convocatòria es regira d'acord amb les bases següents:  
1.- El curs es realitzara durant quatre setmanes, des del 28 de juny fins al 23 de juliol de 2021, de 10 a 17 hores, en les instal·lacions del British School de Gandia, situades en la placa de la Llum, num. 3.

2.- El curs ofereix tres hores d'anglés amb professorat nadiu, una hora de natació i dos hores d'activitats complementàries (robótica, cuina, art, escalada, tirolina, funky...), tots els dies.

3.- El preu inclou la participació en totes les activitats complementàries (a excepció de l'activitat de tenis), transport diari des de Gandia fins a l'escola, dinar i berenar, dues camisetes, material i assegurança "Covid Safe".

4.- Podrà participar en aquesta convocatòria tot l'alumnat nascut entre el 2009 i 2013. Tant el menor com el pare, mare o tutor o tutora legal hauran d'estar empadronats a Gandia des d'abans de l'1 de gener de 2021. En el cas de separació o divorci, aquest requisit només serà exigible al pare o la mare que tinguera la guarda i custodia i a l'alumne o alumna.

5.- Per a poder participar en aquesta convocatòria el pare, la mare o tutor/tutora de l'alumne beneficiari, haurà d'estar al corrent en les seues obligacions tributàries amb l'Ajuntament de Gandia.

6.- No podrà participar en la convocatòria l'alumnat que ja va resultar beneficiari en anteriors edicions.

7.- Les persones interessades hauran de presentar la seua sol·licitud en el Registre d'entrada de l'Ajuntament (Pl.Major,1) o bé a través de la seu electrónica de l'Ajuntament de Gandia, entre els dies 1 i 12 de maig, de 2021, ambdós inclosos, presentant la sol·licitud i la documentació pertinent.  
No s'admetran les sol·licituds presentades fora de termini. Cas que en la primera convocatòria no es cobriren totes les places oferides, l'Ajuntament podrà obrir un període extraordinari de presentació de sol·licituds.

8.- Tots els mèrits al·legats hauran d'anar acompanyats de la justificació Documental corresponent.

9.- Per a la valoració de les sol·licituds, es tindrà en compte la situació laboral dels membres de la unitat familiar i la nota mitjana global de l'alumne o de l'alumna, obtinguda en el curs 2019/2020.  
La puntuació a aplicar serà la següent:  
9.1 Si els dos membres de la unitat familiar estan en l'atur: 1 punt  
9.2 Si es tracta d'una família monoparental i la persona responsable de la pàtria potestat del menor es troba aturada: 1 punt.  
9.3 Nota mitjana aritmètica del curs 2019-2020, certificat pel centre escolar:  
Excel·lent (9-10): 4 punts.  
Notable (7-8): 3 punts.  
Bé (6): 2 punts.  
Suficient (5): 1 punt.

10.- En cas que hi haguera empats en la puntuació, aquests es resoldran aplicant el resultat del sorteig al fet que fa referència l'article 38 del Decret 40/2016, que regula l'Admissió en els centres docents públics i privats concertats, per al curs 2021/2022, i que es refereix a l'ordre alfabètic dels cognoms de l'alumne que determinaran el punt de partida de les llistes d'admesos amb la mateixa puntuació?.

11.- Una vegada realitzada la valoració de les sol·licituds, l'Ajuntament farà pública la llista provisional de les persones admeses.

12.- Publicada eixa relació, s'obrirà un termini de cinc dies hàbils perquè les persones que ho desitgen puguen presentar les reclamacions que consideren convenients.

13.- Resoltes les reclamacions presentades, es procedirà a la publicació de la llista definitiva de persones admeses.

14.- Les persones admeses de manera definitiva s'hauran de dirigir a les instal·lacions del British School de Gandia, per tal de formalitzar la matrícula i rebre informació més detallada sobre les característiques del curs que s'ofereix.

15\. Per a qualsevol consulta relacionada amb aquesta convocatòria, les persones interessades es poden adreçar al Departament d'Educació de l'Ajuntament de Gandia, carrer Carmelites, 2, planta baixa.